சரோஜ் நாராயணசுவாமி
{{Infobox person
 | name               = சரோஜ் நாராயணசுவாமி&lt;br/&gt;Saroj Narayanaswamy
 | birth_name         = 
 | birth_date         = {{birth date|df=y|1935|6|10|noage=1}}
 | birth_place        = [[மும்பை]], [[பிரித்தானிய இந்தியாவின் மாகாணங்களும், ஆட்சிப் பகுதிகளும்|இந்தியா]]
 | death_date         = {{Death date and age|df=y|2022|8|13|1935|6|10}}
 | death_place        = [[மும்பை]], இந்தியா
 | occupation         = வானொலி ஒலிபரப்பாளர்
 | alma_mater =  
 | known_for          = 
 | spouse             = 
 | children           = 
 }}
 '''சரோஜ் நாராயணசுவாமி''' (''Saroj Narayanaswamy''; 10 சூன் 1935 – 13 ஆகத்து 2022) இந்திய வானொலி ஒலிபரப்பாளரும் மொழிபெயர்ப்பாளரும் ஆவார்.&lt;ref name=&quot;SBS&quot;/&gt; [[அனைத்திந்திய வானொலி]]யின் முதலாவது தமிழ் பெண் செய்தி வாசிப்பாளர் ஆவார்.&lt;ref name=&quot;Dinamani&quot;/&gt; 1963 இல் வானொலி சேவையில் இணைந்த இவர் 34 ஆண்டுகள் பணியாற்றி ஓய்வு பெற்ற பின்னர் என்டிடிவி நிறுவனத்தில் பணியாற்றினார்.&lt;ref name=&quot;Dinamani&quot;/&gt; 2008 ஆம் ஆண்டில் தமிழக அரசு இவருக்குக் [[கலைமாமணி]] விருது வழங்கிக் கௌரவித்தது.
 
 == வாழ்க்கைக் குறிப்பு ==
 [[தமிழ்நாடு]], [[தஞ்சாவூர்|தஞ்சாவூரை]]ப் பூர்வீகமாகக் கொண்ட சரோஜ் நாராயணசுவாமி [[மும்பை]]யில் பிறந்து வளர்ந்தவர்.&lt;ref name=&quot;Dinamani&quot;/&gt; ஆங்கிலத்தில் [[இளங்கலை]]ப் பட்டம் பெற்றவர். [[தில்லி]]யில் வானிலை ஆய்வு மையத்தில் பணியாற்றிய நாராயணசுவாமி என்பாரைத் திருமணம் புரிந்து தில்லி சென்று யூகோ வங்கியில் பணியாற்றினார்.&lt;ref name=&quot;Dinamani&quot;/&gt; இவரது அலுவலகம் இந்திய வானொலி மையத்திற்கு அருகில் அமைந்திருந்ததால், இவரது ஆர்வம் வானொலி மீது அதிகரித்தது. 1963-ஆம் ஆண்டில் முறைப்படி தேர்வு எழுதி [[ஆகாசவாணி]]யின் தமிழ் செய்தி வாசிப்பாளராகவும் மொழிபெயர்ப்பாளராகவும் சேர்ந்தார்.&lt;ref name=&quot;SBS&quot;/&gt;&lt;ref name=&quot;Dinamani&quot;/&gt; நாள்தோறும் அதிகாலை 05:30 மணிக்கு ''ஆகாசவாணி செய்திகள், வாசிப்பது சரோஜ் நாராயணசுவாமி'' என்ற குரலுடன் இவரது செய்திகள் ஒலிபரப்பப்படும். தமிழ்த் திரைப்படங்கள், ஆவணப்படங்கள், விளம்பரங்களுக்கும் குரல் கொடுத்துள்ளார். [[மொரார்ஜி தேசாய்]], [[இந்திரா காந்தி]], [[பி. வி. நரசிம்ம ராவ்]] உள்பட்ட பிரபலங்களிடம் நேர்காணல் செய்து ஒலிபரப்பினார். அனைத்திந்திய வானொலியில் இருந்து ஓய்வு பெற்ற பின்னர், என்டிடிவி செய்தி நிறுவனத்தில் பணியாற்றினார். [[ம. கோ. இராமச்சந்திரன்|ம. கோ. இரா]] தமிழக முதல்வராக இருந்தபோது தில்லி திட்டக்குழுக் கூட்டங்களில் அவர் ஆற்றிய உரைகளை சரோஜ் நாராயணசுவாமி ஆங்கிலத்தில் மொழிபெயர்த்திருக்கிறார்.&lt;ref name=&quot;Dinamani&quot;/&gt;
 
 == விருதுகள்==
 *கலைமாமணி விருது (2008)
 *2013 ஆம் ஆண்டில் அனைத்திந்திய வானொலியின் தமிழ் செய்திப்பிரிவின் பவழ விழாக் கொண்டாட்டங்கள் தில்லியில் நடைபெற்றபோது சரோஜ் நாராயணசுவாமி நினைவுப் பரிசில் வழங்கிக் கௌரவிக்கப்பட்டார்.&lt;ref name=&quot;SBS&quot;&gt;[https://www.sbs.com.au/language/tamil/ta/podcast-episode/tamil-news-is-honoured-in-india/koy88zalh பவள விழா காணும் தமிழ் செய்திப்பிரிவு கௌரவிக்கப்படுகிறது], [[சிறப்பு ஒலிபரப்புச் சேவை]], சிட்னி&lt;/ref&gt;&lt;ref name=&quot;Dinamani&quot;&gt;[https://www.dinamani.com/weekly-supplements/sunday-kondattam/2013/oct/20/%E0%AE%86%E0%AE%95%E0%AE%BE%E0%AE%9A%E0%AE%B5%E0%AE%BE%E0%AE%A3%E0%AE%BF...-%E0%AE%9A%E0%AF%86%E0%AE%AF%E0%AF%8D%E0%AE%A4%E0%AE%BF%E0%AE%95%E0%AE%B3%E0%AF%8D-%E0%AE%B5%E0%AE%BE%E0%AE%9A%E0%AE%BF%E0%AE%AA%E0%AF%8D%E0%AE%AA-766856.html ஆகாசவாணி... செய்திகள் வாசிப்பது..], [[தினமணி]], 20 அக்டோபர் 2013&lt;/ref&gt;
 
 ==எழுதிய நூல்கள்==
 *அறிவியல் (வினாக்களும் விடைகளும்), 2015
 
 ==மறைவு==
 பணி ஓய்வுக்குப் பிறகு மும்பையில் வசித்து வந்த சரோஜ் நாராயணசுவாமி 2022 ஆகத்து 13 அன்று தனது 87-ஆவது அகவையில் மும்பையில் காலமானார்.&lt;ref&gt;[https://tamil.news18.com/news/tamil-nadu/famous-newsreader-saroj-narayanaswamy-passed-away-785969.html பிரபல செய்தி வாசிப்பாளர் சரோஜ் நாராயண சுவாமி காலமானார்!], News18, ஆகத்து 13, 2022&lt;/ref&gt; இவரது கணவர் நாராயணசுவாமி 75-ஆவது அகவையில் காலமாகி விட்டார். இவர்களுக்கு ஒரு ஆண், ஒரு பெண் என இரண்டு பிள்ளைகள் உள்ளனர்.
 
 == மேற்கோள்கள் ==
 {{Reflist}}
 
 {{authority control}}
 
 [[பகுப்பு:1935 பிறப்புகள்]] 
 [[பகுப்பு:2022 இறப்புகள்]]
 [[பகுப்பு:இந்திய வானொலி ஒலிபரப்பாளர்கள்]]
 [[பகுப்பு:மும்பையைச் சேர்ந்தவர்கள்]]
 [[பகுப்பு:தமிழ்ப் பெண் ஊடகவியலாளர்கள்]]